
Text rozhodnutia
Súd: Krajský súd Košice Spisová značka: 6S/130/2015 Identifikačné číslo súdneho spisu: 7015201260 Dátum vydania rozhodnutia: 15. 12. 2016 Meno a priezvisko sudcu, VSÚ: JUDr. Milan Konček ECLI: ECLI:SK:KSKE:2016:7015201260.1 Uznesenie Krajský súd v Košiciach v senáte zloženom z predsedu senátu JUDr. Milana Končeka a členov senátu JUDr. Evy Baranovej a JUDr. Tamary Sklenárovej v právnej veci žalobcu: Obnova bytových domov, s.r.o., Kováčska 49, Košice, práv. zast.: JUDr. Eugen Kostovčík, daňový poradca a advokát, Gelnická 33, Košice, proti žalovanému: Finančné riaditeľstvo SR, Lazovná 63, Banská Bystrica, v konaní o preskúmanie zákonnosti rozhodnutia žalovaného zo dňa 27.08.2015 č. 20741819/2015, takto r o z h o d o l : Z a s t a v u j e konanie. Žiaden z účastníkov nemá právo na náhradu trov konania. o d ô v o d n e n i e : 1. Dňa 06.11.2015 žalobca prostredníctvom zvoleného právneho zástupcu podal žalobu proti rozhodnutiu žalovaného, ktoré je uvedené v záhlaví tohto uznesenia. 2. Správny súd po zákonnom stanovených postupoch podľa Občianskeho súdneho poriadku (do 30.06.2016) nariadil vo veci žalobcu pojednávanie na deň 15.12.2016. 3. Dňa 29.11.2016 právny zástupca žalobcu doručil súdu podanie, ktorým oznámil súdu, že žalobca zanikol v dôsledku zlúčenia so spoločnosťou G. Y.. N.. K.., R. XX/X, W., a že pre stratu dôvery žalobcu, ktorý ho neinformoval o zániku žalobcu, dňa 28.11.2016 odstúpil od zmluvy o poskytnutí právnych služieb žalobcovi zo dňa 23.06.2016 a súčasne vypovedal splnomocnenie žalobcovi, ktoré v prílohe podania doručil súdu, a ktoré odstúpenie od zmluvy a vypovedanie plnej moci doručil spoločnosti G. Y.. N.. K.. Preto súčasne oznámil súdu, že pojednávania nariadeného správnym súdom na deň 15.12.2016 sa nezúčastní. 4. Dňa 14.12.2016 žalovaný doručil súdu ospravedlnenie neúčasti zástupcu žalovaného na pojednávaní dňa 15.12.2016. 5. Z Výpisu z Obchodného registra Okresného súdu Košice I č. vložky XXXXX/V súd zistil, že žalobca zanikol dobrovoľným výmazom z Obchodného registra dňa 02.07.2016, a to zlúčením so spoločnosťou G. Y.. N.. K.., R.F. XX/X, W.. 6. Z Výpisu z Obchodného registra Okresného súdu Trenčín č. vložky XXXXX/R súd zistil, že spoločnosť G. Y.. N.. K.., R. XX/X, W. bola vymazaná z Obchodného registra ex offo dňa 19.08.2016. 7. Podľa teórie práva právnická osoba nadobúda právnu subjektivitu, to znamená spôsobilosť mať práva a povinnosti a spôsobilosť na právne konanie, resp. právne úkony, a teda spôsobilosť byť účastníkom konania dňom svojho vzniku, ktorým je deň jej zápisu do Obchodného registra, a túto právnu subjektivitu stráca dňom výmazu z Obchodného registra. 8. Podľa ust. § 25 zákona č. 162/2015 Z.z. o Správnom súdnom poriadku (ďalej „SSP“), ak tento zákon neustanovuje inak, použijú sa na konanie pred správnym súdom primerané ustanovenia I. a II. časti Civilného sporového poriadku okrem ustanovení o intervencii. Ak niektorá otázka nie je riešená ani v Civilnom sporovom poriadku, správny súd postupuje primerane podľa základných princípov konania tak, aby sa naplnil účel správneho súdnictva. Podľa ust. § 64 Civilného sporového poriadku, ak strana (účastník súdneho konania) zanikne počas konania skôr, ako sa konanie právoplatne skončilo, súd rozhodne, že v konaní pokračuje s jej právnym nástupcom. Ak právneho nástupcu niet, súd konanie zastaví. Podľa ust. § 35 ods. 1 SSP procesnú subjektivitu má ten, kto má spôsobilosť mať práva a povinnosti, orgán verejnej správy a ten, komu ju zákon priznáva. Podľa ust. § 97 SSP, ak tento zákon neustanovuje inak, správny súd kedykoľvek počas konania prihliadne na to, či sú splnené podmienky, za ktorých môže správny súd konať a rozhodnúť (ďalej len „procesné podmienky“). Podľa ust. 99 písm. b) SSP správny súd konanie uznesením zastaví, ak zisti taký nedostatok procesnej podmienky konania, ktorý nemožno odstrániť, a nebol dôvod na odmietnutie žaloby podľa § 98 ods. 1. 9. Ako z vyššie zisteného skutkového stavu (body 5 a 6 tohto uznesenia) vyplýva, výmazom z Obchodného registra žalobca stratil spôsobilosť mať práva a povinnosti, ako aj spôsobilosť na právne konanie, resp. právne úkony dňom dobrovoľného výmazu z Obchodného registra dňa 02.07.2016 a jeho právny nástupca G. Y.. N.. K.., Y. Y.D. R. XX/X, W., s ktorým sa žalobca zlúčil, túto právnu subjektivitu stratil dňom 19.08.2016, to znamená dňom jeho výmazu ex offo z Obchodného registra. 10. Pretože žalobca, ako aj jeho právny nástupca stratili právnu subjektivitu, a teda neexistuje právny nástupca žalobcu, správny súd konanie o preskúmanie rozhodnutia žalovaného, ktoré je uvedené v záhlaví tohto uznesenia, začaté na základe žaloby žalobcu zo dňa 06.11.2015, pre nedostatok procesnej podmienky konania, ktorý nedostatok nemožno odstrániť a nebol ani dôvod na odmietnutie žaloby podľa ust. § 98 ods. 1 SSP, podľa ust. § 99 písm. b) SSP uznesením zastavil. 11. Výrok o trovách konania správny súd oprel o ust. § 170 písm. b) SSP, v zmysle ktorého žiaden z účastníkov konania nemá právo na náhradu trov konania, ak konanie bolo zastavené. 12. Senát vo veci rozhodol pomerom hlasov 3:0 (§ 139 ods. 4 SSP). Poučenie: Proti tomuto rozhodnutiu je prípustná kasačná sťažnosť, ktorá musí byť podaná na Krajskom súde v Košiciach v lehote 30 dní od doručenia rozhodnutia krajského súdu. Zmeškanie lehoty nemožno odpustiť. V kasačnej sťažnosti sa uvedú všeobecné náležitostí podania podľa § 57 Správneho súdneho poriadku (ďalej len „SSP“), to znamená, ktorému správnemu súdu je určené, kto ho robí, ktorej veci sa týka, čo sa ním sleduje, podpis a spisová značka konania. Ďalej sa v kasačnej sťažnosti musí uviesť označenie napadnutého rozhodnutia, údaj, kedy napadnuté rozhodnutie bolo sťažovateľovi doručené, opísanie rozhodujúcich skutočností, aby bolo zrejmé, v akom rozsahu a z akých dôvodov podľa § 440 sa podáva (ďalej len „sťažnostné body“) a návrh výroku rozhodnutia (sťažnostný návrh). Sťažnostné body možno meniť len do uplynutia lehoty na podanie kasačnej sťažnosti Kasačnú sťažnosť možno odôvodniť len tým, že krajský súd v konaní alebo pri rozhodovaní porušil zákon tým, že a) na rozhodnutie vo veci nebola daná právomoc súdu v správnom súdnictve, b) ten, kto v konaní vystupoval ako účastník konania, nemal procesnú subjektivitu, c) účastník konania nemal spôsobilosť samostatne konať pred krajským súdom v plnom rozsahu a nekonal za neho zákonný zástupca alebo procesný opatrovník, d) v tej istej veci sa už skôr právoplatne rozhodlo alebo v tej istej veci sa už skôr začalo konanie, e) vo veci rozhodol vylúčený sudca alebo nesprávne obsadený krajský súd, f) nesprávnym procesným postupom znemožnil účastníkovi konania, aby uskutočnil jemu patriace procesné práva v takej miere, že došlo k porušeniu práva na spravodlivý proces, g) rozhodol na základe nesprávneho právneho posúdenia veci, h) sa odklonil od ustálenej rozhodovacej praxe kasačného súdu, i) nerešpektoval záväzný právny názor, vyslovený v zrušujúcom rozhodnutí o kasačnej sťažnosti alebo j) podanie bolo nezákonne odmietnuté. Dôvod kasačnej sťažnosti uvedený v odseku 1 písm. g) až i) sa vymedzí tak, že sťažovateľ uvedie právne posúdenie veci, ktoré pokladá za nesprávne, a uvedie, v čom spočíva nesprávnosť tohto právneho posúdenia. Dôvod kasačnej sťažnosti nemožno vymedziť tak, že sťažovateľ poukáže na svoje podania pred krajským súdom. Podanie možno urobiť písomne, a to v listinnej podobe alebo v elektronickej podobe. Podanie vo veci samej urobené v elektronickej podobe bez autorizácie podľa osobitného predpisu treba dodatočne doručiť v listinnej podobe alebo v elektronickej podobe autorizované podľa osobitného predpisu; ak sa dodatočne nedoručí správnemu súdu do desiatich dní, na podanie sa neprihliada. Správny súd na dodatočné doručenie podania nevyzýva. K podaniu kolektívneho orgánu musí byť pripojené rozhodnutie, ktorým príslušný kolektívny orgán vyslovil s podaním súhlas. Podanie urobené v listinnej podobe treba predložiť v potrebnom počte rovnopisov s prílohami tak, aby sa jeden rovnopis s prílohami mohol založiť do súdneho spisu a aby každý ďalší účastník konania dostal jeden rovnopis s prílohami. Ak sa nepredloží potrebný počet rovnopisov a príloh, správny súd vyhotoví kópie podania na trovy toho, kto podanie urobil. Sťažovateľ alebo opomenutý sťažovateľ musí byť v konaní o kasačnej sťažnosti zastúpený advokátom. Kasačná sťažnosť a iné podania sťažovateľa alebo opomenutého sťažovateľa musia byť spísané advokátom.

Zdroj: KAUZIS.SK – https://www.kauzis.sk/judikatura/r/ECLI:SK:KSKE:2016:7015201260.1 (dáta aktuálne k 12. 11. 2026). Záväzné je znenie zverejnené súdom.




